钦定古今图书集成/明伦汇编/皇极典/第210卷 > 后唐
## 钦定古今图书集成/明伦汇编/皇极典/第210卷 > 后唐

### 庄宗即皇帝位建元为同光元年〈共四年〉

按，《五代史唐庄宗本纪》：“同光元年夏四月己巳，皇帝
即位，大赦改元。”

按《册府元龟》，“后唐庄宗同光元年四月己巳，即位于
魏州，升告礼毕，御应天门，改元肆赦。制曰：‘法天取象，
令王以降衷下民；秉箓承乾，哲后以膺图受命。莫不
运推历数，道济艰难。经纶于草昧之中，式遏于乱略
之始。君临兆庶，子惠万邦，寿域将登，眚灾是宥。朕顾
惭凉德，诚愧前修。祗荷鸿休，恭修清问。将布维新之’”
政，是覃革故之恩，遐按彝章，溥颁成宪。爰自夙承丕
构，世奉本朝，誓雪耻于君亲，欲再安于庙社。所以躬
提义旅，力殄凶徒，渐致小康，永清中夏。俄属列藩，群
后不谋同辞，咸称伪逆干天，宗祧乏享，眷命所属，主
鬯攸归。以朕籍系郑王，志存唐室，合中兴于景祚，须
再造于洪基。推戴既坚，让辞靡获，既难违众，遂命有
司，“乃择元辰，率遵前典，寻升坛而奠玉，仍即位以建
元。钦若旧章，敬敷霈泽。宜改天祐二十年为同光元
年，可大赦天下。”

同光四年四月明宗即位改为天成元年。〈共四年〉
按：《五代史唐明宗本纪》：“天成元年。”

〈注〉寔同光四年而书“天成元年”者，大赦改元，文见下可知。《庄宗本纪》自书“同光四年”，各从其所称，既曰改元，不嫌二号也。

四月丙午，皇帝即位。甲寅，大赦，改元。

====明宗天成五年改为长兴元年〈共四年〉====按，《五代史唐明宗本纪》：“长兴元年二月，大赦，改元。”

### 长兴四年十二月愍帝即位改明年为应顺元年〈一年〉按五代史唐愍帝本纪长兴四年十二月癸卯朔皇帝即位应顺元年春正月戊寅大赦改元

按《册府元龟》，“闵帝以长兴四年十二月即位，明年正
月戊寅，御明堂殿，大赦，改元应顺。”

### 愍帝应顺元年四月废帝即位改为清泰元年〈共三年〉按五代史唐废帝本纪清泰元年三月愍帝出居于卫州夏四月乙亥皇帝即位五月乙酉大赦改元

按《册府元龟》，“末帝以应顺元年四月即位，改元清泰。”